cyanic-selkie/wikianc huggingface dataset:
అనాతవరం
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు ఆరు, ప్రైవేటు ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రైవేటు జూనియర్ కళాశాల  ఉంది.ఒక ప్రైవేటు ఇంజనీరింగ్ కళాశాల  ఉంది.ఒక ప్రైవేటు పాలీటెక్నిక్   ఉంది. సమీప ప్రభుత్వ ఆర్ట్స్ / సైన్స్ డిగ్రీ కళాశాల అమలాపురంలో ఉంది. సమీప వైద్య కళాశాల, మేనేజిమెంటు కళాశాల అమలాపురంలోను, ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల అమలాపురంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీలు చదివిన డాక్టర్లు ఇద్దరు ఉన్నారు. రెండు మందుల దుకాణాలు ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
కాలువ/వాగు/నది ద్వారా గ్రామానికి తాగునీరు లభిస్తుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు.
చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
అనంతవరంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది.
మార్కెటింగు, బ్యాంకింగు
గ్రామంలో వాణిజ్య బ్యాంకు, సహకార బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్ గ్రామం నుండి 5 నుండి 10 కి.మీ. దూరంలో ఉంది.
వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో ఆటల మైదానం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. గ్రంథాలయం గ్రామం నుండి 5 కి.మీ.లోపు దూరంలో ఉంది. సమీకృత బాలల అభివృద్ధి పథకం గ్రామం నుండి 5 నుండి 10 కి.మీ. దూరంలో ఉంది. సినిమా హాలు గ్రామం నుండి 5 నుండి 10 కి.మీ. దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 13 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
అనంతవరంలో భూ వినియోగం కింది విధంగా ఉంది:
నీటిపారుదల సౌకర్యాలు
అనంతవరంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
అనంతవరంలో ఈ కింది వస్తువులు ఉత్పత్తి అవుతున్నాయి.అనాతవరం గ్రామంలలో ప్రధానంగా వరి, కొబ్బరి, అరటి, అపరాలు సాగుచేయబడతాయి. గత కొద్ది కాలంగా, చేపల, రొయ్యల చెరువులు కూడా నిర్వహించబడుతున్నాయి.
గ్రామంలో ప్రధాన వృత్తులు
అనాతవరం గ్రామంలో వ్యవసాయం ప్రధాన వృత్తి. వ్యవసాయంలో తగినన్ని అవకాశాలు లేని కారణంగా, గ్రామస్థులు విద్యావంతులు అయిన కారణంగా చాలామంది ప్రభుత్వ, ప్రభుత్వేతర ఉద్యోగాలలో స్థిరపడుట జరిగింది. ఈ గ్రామస్థులు హైదరాబాదు, చెన్నై, బెంగుళూరు, ముంబై, ఢిల్లి తదితర నగరాలలో, అమెరికా, యు.కె, ఆస్ట్రేలియా తదితర దేశాలలోను వృత్తిరీత్యా నివాసం ఏర్పరచుకున్నారు.
మూలాలు
https://www.javatpoint.com/ifsc-code/indian-overseas-bank/ananthavaram
సందీప్ సావంత్
వ్యక్తిగత జీవితం
సైకాలజీలో గ్రాడ్యుయేట్ పట్టా పొందిన సావంత్ ముంబైలోని విలే పార్లేలో నివసిస్తున్నాడు. శ్వాస్ సినిమాకు కాస్ట్యూమ్స్ రూపొందించిన నీరజ పట్వర్ధన్ వివాహం చేసుకున్నాడు.
ఆంధ్ర మహాసభ (ఆంధ్ర)
ఆంధ్ర మహాసభ - సంయుక్త మద్రాసు రాష్ట్రంలోని ఆంధ్ర ప్రాంతంలో జరిగిన ఆంధ్ర మహాసభలు. ఆంధ్రమహాసభ ఉమ్మడి మద్రాసు రాష్ట్రంలో తెలుగు అస్తిత్వాన్ని పెంపొందించడానికి, తమిళుల ఆధిపత్యాన్ని అడ్డుకోవటానికి ప్రారంభమైన ఒక సాంస్కృతిక సంస్థ. ఈ ఆంధ్రమహాసభలే ప్రత్యేక ఆంధ్ర ఉద్యమానికి బీజాలు వేశాయి.
సందీప్ సావంత్
సినిమారంగం
పిల్లలకోసం టెలివిజన్ డాక్యుమెంటరీలు రూపొందించాడు. పిల్లలతో కలిసి పనిచేయడానికి అతనికి ఇష్టమని టైమ్స్ ఆఫ్ ఇండియా రిపోర్టర్ ముక్త రాజాధ్యక్ష పేర్కొన్నాడు. శ్వాస్ సినిమాలో పర్శ్యా పాత్ర పోషించినందుకు అశ్విన్ చిటిల్ ఉత్తమ బాల కళాకారుడిగా జాతీయ అవార్డును గెలుచుకున్నాడు. సందీప్ సావంత్ 2017లో నాడి వహతే సినిమా తీశాడు. ఈ సినిమాకు కాన్సెప్ట్, స్క్రీన్ ప్లే, డైలాగ్స్, దర్శకత్వం విభాగాల్లో సందీప్ సావంత్ వ్యవహరించగా, నీరజ పట్వర్ధన్ ఈ సినిమాను నిర్మించింది.
ఆంధ్ర మహాసభ (ఆంధ్ర)
ప్రారంభ నేపథ్యం
thumb|వేమవరపు రామదాసు (1913లో [[బాపట్ల|బాపట్లలో జరిగిన తొలి ఆంధ్ర మహాసభ సమావేశాల్లో ప్రత్యేకాంధ్ర రాష్ట్ర తీర్మానాన్ని ప్రవేశపెట్టాడు.)]] చాలా ఉద్యమాల మాదిరిగానే చరిత్ర, రచనలు, పత్రికలు ఆంధ్రరాష్ట్ర ఉద్యమానికి పునాదులు నిర్మించాయి. 1911లో ‘తెలుగు ప్రజల నేటి పరిస్థితి’ శీర్షికతో హిందూ పత్రిక ఆరు వ్యాసాలు ప్రచురించింది. ప్రభుత్వ సర్వీసులలో ఆంధ్రులను ఎంత చిన్నచూపు చూస్తున్నారో వాటితో వెల్లడించింది. కొద్ది నెలల ముందు చిలుకూరి వీరభద్రరావు రచన ‘ఆంధ్రుల చరిత్ర’ను విజ్ఞాన చంద్రికా మండలి 1910లో ప్రచురించి అప్పటికే ఒక అవగాహన తెచ్చింది. జొన్నవిత్తుల గురునాథం, ఉన్నవ లక్ష్మీనారాయణ, చట్టి నరసింహారావు 1911లో ఆంధ్ర దేశ చిత్రపటం రూపొందించారు. 1912లో కొండా వెంకటప్పయ్య, కె.గురునాథం ఆంధ్రోద్యమం’ అన్న చిన్న పుస్తకం ప్రచురించి, ఆంధ్ర ప్రాంత అభివృద్ధికి సూచనలు చేశారు.
1912 మే నెలలో వేమవరపు రామదాసు అధ్యక్షతన నిడదవోలులో గోదావరి, కృష్ణా, గుంటూరు జిల్లాల నాయకుల సమావేశం జరిగింది. ఒక విస్తృత సమావేశం ఏర్పాటు చేసి ప్రత్యేక ఆంధ్ర రాష్ట్రం ఏర్పాటు గురించి చర్చించాలని ఈ సమావేశంలోనే చట్టి నరసింహారావు సూచించారు. ఆంధ్ర విశ్వవిద్యాలయం ఏర్పాటు చేయాలని, సైన్యంలో, ప్రభుత్వ సర్వీసులలో ఆంధ్రులకు అవకాశం కల్పించాలని కూడా తీర్మానించారు. ఈ భావనలకు ‘దేశాభిమాని’, ‘భరతమాత’, ‘ఆంధ్రపత్రిక’, ‘కృష్ణాపత్రిక’ మద్దతు పలి కాయి.
సందీప్ సావంత్
బయటి లింకులు
వర్గం:మరాఠీ సినిమా దర్శకులు వర్గం:మరాఠీ రచయితలు వర్గం:మరాఠీ వ్యక్తులు
ఆంధ్ర మహాసభ (ఆంధ్ర)
ప్రారంభ నేపథ్యం
నిడదవోలు సభ నిర్ణయం మేరకు 1913, జూన్‌ 26న బాపట్లలో ప్రథమ ఆంధ్ర మహాసభ జరిగింది. ఆంధ్ర రాష్ట్ర తీర్మానాన్ని వేమవరపు రామదాసు ప్రతిపాదించారు. కానీ ఇలాంటి తీర్మానానికి సమయమింకా ఆసన్నం కాలేదని, వచ్చే సమావేశాలలో చర్చిద్దామని పలువురు పెద్దలు వాయిదా వేశారు. విశాఖ ఉత్తర ప్రాంతాలు, గంజాం, నెల్లూరు, రాయలసీమ ప్రాంతాలకు ఆంధ్ర రాష్ట్ర ఏర్పాటుపై వ్యతిరేకత ఉండేది. ఈ అంశంలో ఆ ప్రాంతాల ప్రజల అభిప్రాయాలు తెలుసుకుని, వారిని కూడా సానుకూలురను చేసుకోవాలని సభ అభిప్రాయపడింది. తొలి ఆంధ్ర మహాసభ సమావేశాలు 1913లో బాపట్లలో జరిగాయి. ఆ సభకు రెండు వేల మంది అతిధులు, 800 మంది ప్రతినిధులు హాజరయ్యారు. ఆ సభకు కోస్తా, రాయలసీమ ప్రతినిధులతో పాటు, నాగపూరు, వరంగల్, హైదరాబాదులనుండి కూడా ప్రతినిధులు వచ్చారు. ఆంధ్రమహాసభ కాంగ్రేసు పార్టీతో సన్నిహితంగా పనిచేస్తు ఉండేది. 1943లో క్విట్ ఇండియా ఉద్యమం ఊపందుకున్న తరుణంలో బ్రిటీషు ప్రభుత్వం ఈ సంస్థను నిషేధించింది.
తొలి ఆంధ్ర మహాసభ సమావేశాలు 1913లో బాపట్లలో జరిగాయి. ఆ సభకు రెండు వేల మంది అతిధులు, 800 మంది ప్రతినిధులు హాజరయ్యారు. ఆ సభకు కోస్తా, రాయలసీమ ప్రతినిధులతో పాటు, నాగపూరు, వరంగల్, హైదరాబాదులనుండి కూడా ప్రతినిధులు వచ్చారు. ఆంధ్రమహాసభ కాంగ్రేసు పార్టీతో సన్నిహితంగా పనిచేస్తు ఉండేది. 1943లో క్విట్ ఇండియా ఉద్యమం ఊపందుకున్న తరుణంలో బ్రిటీషు ప్రభుత్వం ఈ సంస్థను నిషేధించింది.
మూలాలు
వర్గం:ఆంధ్రప్రదేశ్ చరిత్ర
పత్తర్‌గట్టి, హైదరాబాదు
పత్తర్‌గట్టి తెలంగాణ రాష్ట్ర రాజధాని హైదరాబాదులోని మదీనాలో ఉన్న భవనం. వ్యాపారానికి, నివాసానికి వీలుగా ఉండే ఈ భవనం 1911లో ఏడవ నిజాం రాజు మీర్ ఉస్మాన్ అలీ ఖాన్ ఆధ్వర్యంలో నిర్మించబడింది.
చరిత్ర
చార్మినార్ వెళ్ళేదారిలో మదీనా జంక్షన్ తరువాత ఈ పత్తర్‌గట్టి కాంప్లెక్స్ ఉంది. నగర అభివృద్ధి సంస్థ (సిటీ ఇంప్రూమెంట్ బోర్డు) ఆధ్వర్యంలో 1911లో ఏడవ నిజాం రాజు ఈ భవన నిర్మాణం చేశాడు. పత్తర్‌ అంటే ఉర్దూ భాషలో రాళ్ళు అని అర్థం. పూర్తిగా ఎర్రని గ్రానైట్ రాయితో నిర్మించడం వల్ల దీనిని పత్తర్‌గట్టి అని పిలుస్తారు. ప్రస్తుతం ఇక్కడ ముత్యాల వ్యాపారులు తమ వ్యాపారాన్ని కొనసాగిస్తున్నారు.
నిర్మాణం
ఇది విలక్షణమైన ఉస్మానియన్ నిర్మాణ శైలిలో ఉన్న రెండంతస్తుల భవనం. దీనిని గట్టి ఎర్రటి గ్రానైట్ తో కట్టడం జరిగింది. కింది అంతస్తులో దుకాణాలు పెట్టుకోవడానికి, పై అంతస్తులో నివాసం ఉండడానికి అనువుగా దీనిని నిర్మించారు. మోక్షగుండం విశ్వేశ్వరయ్య దీని నిర్మాణానికి డిజైన్ ను అందించాడు.
మూలాలు
వర్గం:హైదరాబాదు వర్గం:హైదరాబాదు రాజభవనాలు వర్గం:హైదరాబాద్ రాష్ట్రం వర్గం:భారత వారసత్వ ప్రదేశాలు వర్గం:హైదరాబాదు వారసత్వ నిర్మాణాలు వర్గం:1911 నిర్మాణాలు
తెల్లం బాలరాజు
తెల్లం బాలరాజు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 అసెంబ్లీ ఎన్నికల్లో వైఎస్సార్ కాంగ్రెస్ పార్టీ అభ్యర్థిగా పోలవరం శాసనసభ నియోజకవర్గం నుండి పోటీ చేసి ఎమ్మెల్యేగా గెలిచాడు.
రాజకీయ జీవితం
తెల్లం బాలరాజు కొంతకాలం వాణిజ్య పన్నుల శాఖలో ఉద్యోగం చేసి 2004లో రాజకీయాల్లోకి వచ్చాడు. ఆయన 2004లో జరిగిన అసెంబ్లీ ఎన్నికల్లో పోలవరం నుండి కాంగ్రెస్ అభ్యర్థిగా పోటీ చేసి టీడీపీ అభ్యర్థి సున్నం బుజ్జి పై 18842 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2009లో రెండవసారి ఎమ్మెల్యేగా గెలిచి వైఎస్ రాజశేఖర్ రెడ్డి మరణాంతరం కాంగ్రెస్ పార్టీకి రాజీనామా చేసి వైఎస్సార్ కాంగ్రెస్ పార్టీలో చేరి 2012లో జరిగిన ఉప్పు ఎన్నికల్లో వైఎస్సార్‌సీపీ అభ్యర్థిగా పోటీ చేసి టీడీపీ అభ్యర్థి మొడియం శ్రీనివాసరావు పై 35,767 ఓట్ల మెజారిటీతో ఎమ్మెల్యేగా గెలిచి హ్యాట్రిక్ సాధించాడు.
తెల్లం బాలరాజు 2014లో జరిగిన అసెంబ్లీ ఎన్నికల్లో ఓడిపోయాడు. ఆయన 2019లో జరిగిన అసెంబ్లీ ఎన్నికల్లో పోలవరం నుండి వైఎస్సార్‌సీపీ అభ్యర్థిగా పోటీ చేసి టీడీపీ అభ్యర్థి బొరగం శ్రీనివాసులు పై 42070 ఓట్ల మెజారిటీతో ఎమ్మెల్యేగా నాల్గొవసారి గెలిచాడు.
మూలాలు
వర్గం:పశ్చిమ గోదావరి జిల్లా వ్యక్తులు వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
బ్లడ్ ప్లాస్మా
రక్తపు రసి (Blood plasma - బ్లడ్ ప్లాస్మా, రక్తరసము, నెత్తురు సొన, రక్తజీవద్రవ్యం) అనేది తేటైన ఎండుగడ్డి రంగు గల రక్తం యొక్క ద్రవ భాగం, ఇది రక్తం నుండి ఎర్రరక్తకణాలు, తెల్లరక్తకణాలు, ప్లేట్‌లేట్స్, ఇతర సెల్యూలర్ భాగాలు తొలగించబడిన తరువాత మిగిలిన భాగం. ఇది మానవ రక్తం యొక్క ఒక పెద్ద భాగం, రక్తంలో దాదాపు 55 శాతం దాకా వుంటుంది, నీరు, లవణాలు, ఎంజైములు, రోగనిరోధక కణాలు, ఇతర ప్రోటీన్లను కలిగి వుంటుంది. ప్లాస్మా 92% నీటితో కూడి ఉంటుంది, ఇది మానవ శరీరానికి అవసరమైన కణాలు, వివిధ కీలక పదార్థాలను సరఫరా చేసే ఒక మాధ్యమం. ప్లాస్మా శరీరంలో రక్తాన్ని గడ్డకట్టించడం సహా వ్యాధులను ఎదుర్కోవడం, వివిధ ఇతర క్లిష్టమైన విధులను చేపడుతోంది.
రోగ నిరోధక వ్యవస్థ అన్నది అందరిలోనూ ఒకలా పని చెయ్యదు. కొందరిలో బలహీనంగా పనిచేస్తే, మరి కొందరిలో సమర్థవంతంగా పనిచేస్తుంది. ఆ విధంగా “రోగ నిరోధక వ్యవస్థ” సమర్థవంతంగా పనిచేసే వ్యక్తులు ఏదైనా ప్రమాదకరమైన వైరస్, బాక్టీరియా బారిన పడినప్పటికీ వారి రక్తంలో “ప్లాస్మా” లో ఉండే “యాంటీ-బాడీస్ (Antibodies)” ఆ వైరస్ లేదా బాక్టీరియా “సూక్ష్మజీవుల (microorganisms)” తో పొరాడి వ్యాధి బారిన పడకుండా కాపాడుతుంటాయి.
రక్తదానం వలన ఎలాంటి ప్రమాదం ఉండదో అలాగే ప్లాస్మా దానం వలన కూడా ఎలాంటి ప్రమాదం ఉండదు. పైగా రక్తం నుండి సేకరించబడిన ప్లాస్మా తిరిగి 24 నుండి 48 గంటల్లో రక్తంలో సదరు ప్లాస్మా దాత శరీరంలో యదావిధిగా తయారైపోతుంది. 600 ML రక్తం నుండి 360ML ప్లాస్మా ను సేకరించవచ్చు. అంతేకాదు ఒక ఆరోగ్యవంతుడైన వ్యక్తి ప్లాస్మాను 28 రోజులకోసారి సంవత్సరంలో 13 సార్లు దానం ఇవ్వొచ్చు. ప్లాస్మా ఇచ్చేవారి హిమోగ్లోబిన్ లెవెల్స్ 12.5 జి/డిఎల్ కంటే ఎక్కువగా ఉండాలి బరువు కనీసం 55 కేజీలుండాలి.డొనేషన్ టైమ్‌లో బి.పి కనీసం 100/60 నుంచి 150/90 మధ్య ఉండాలి. వారికి గత ఆరు నెలల్లో ఎలాంటి ఆప రేషన్లు జరిగి ఉండకూడదు. శ్వాస సంబంధ వ్యాధులు, గుండె, కిడ్నీ జబ్బులు ఉండకూడదు. అలాగే డోనర్, పేషెంట్ బ్లడ్ గ్రూప్ కూడా కలవాల్సి ఉంటుంది.
మూలాలు
వర్గం:రక్తం
స్టేషన్ కీపింగ్
ఉపగ్రహాన్ని అది ఉన్న కక్ష్యలోనే ఉంచేందుకు థ్రస్టర్లను మండించి చేసే కక్ష్యా చర్యలను కక్ష్యా స్టేషన్ కీపింగ్ అంటారు.
భూమి శుద్ధ గోళాకారంలో కాక, భూమధ్య రేఖ వద్ద ఉబ్బి ఉంటుంది. అందుచేత దాని గురుత్వాకర్షక శక్తిలో క్రమత లోపిస్తుంది. ఈ కారణం చేత ఉద్భవించే నాన్-కెప్లేరియన్ బలాలతో పాటు, సూర్య చంద్రుల గురుత్వాకర్షక శక్తులనూ, సౌర ధార్మిక వత్తిడి మొదలైన వాటినీ ఎదుర్కొని, కక్ష్యలో ఉండేందుకు గాను ఉపగ్రహాలు వ్యతిరేక బలాన్ని ప్రయోగించాల్సి ఉంటుంది.
నిమ్న కక్ష్యల్లో ఉండే ఉపగ్రహాల విషయంలో వాతావరణ గుంజుబాటు (డ్రాగ్) కు వ్యతిరేక చర్యలు తరచూ తీసుకుంటూ ఉండాలి. కొన్ని ఉపగ్రహాల విషయంలో ఇది తిరిగి  భూవాతావరణంలోకి ప్రవేశించకుండా  నిరోధించేందుకు ఆవశ్యకం కాగా, మరి కొన్ని విషయాల్లో భూభ్రమణంతో కచ్చితమైన అనుసంధానంతో ఉండేందుకు ఆవశ్యకం.
లాగ్రాంజియన్ పాయింట్ వద్ద ఉన్న హేలో కక్ష్య అస్థిరమైనది కాబట్టి ఆ కక్ష్యలో ఉండే ఉపగ్రహాలకు స్టేషన్ కీపింగ్ మరీ ముఖ్యం. థ్రస్టర్లను మండిస్తూ, ఉపగ్రహాన్ని చురుగ్గా నియంత్రిస్తూ ఉండకపోతే, స్థానంలోగానీ, వేగంలో గానీ ఏ మాత్రపు స్వల్పమైన తేడా వచ్చినా ఉపగ్రహం పూర్తిగా కక్ష్య నుండి బయటకు పోయే అవకాశం ఉంది.
భూ నిమ్న కక్ష్యలో స్టేషన్ కీపింగ్
బాగా నిమ్న కక్ష్యలో పరిభ్రమించే ఉపగ్రహంపై వాతావరణ గుంజుబాటు బలంగా ఉంటుంది. ఎప్పటికప్పుడు కక్ష్యలో నిలిపే చర్యలు తీసుకోకపోతే, దాని జీవిత కాలం ముగియక ముందే, భూవాతావరణంలోకి లాగేస్తుంది. అంతర్జాతీయ అంతరిక్ష కేంద్రం దీనికో ఉదాహరణ. అది భూమి నుండి 330 నుండి 410 కిమీల మధ్య పరిభ్రమిస్తూ ఉంటుంది. వాతావరణ గుంజుబాటు కారణంగా కేంద్రం కక్ష్యా శక్తిని కోల్పోతూ ఉంటుంది. ఇది భూవాతావరణ ప్రవేశానికి దారితీస్తుంది. దీన్ని నివారించేందుకు ఎప్పటికప్పుడు తిరిగి పై కక్ష్యలోకి తోస్తూ ఉంటారు. ఎంత ఎత్తున ఉన్న కక్ష్యలోకి పంపాలనేది వాతావరణ గుంజుబాటును వ్యతిరేకించేందుకు అవసరమైన డెల్టా-వి, మనుషులు, వస్తువులను కేంద్రానికి తీసుకువెళ్ళేందుకు అవసరమైన డెల్టా-వి - ఈ రెండింటి తులనలో ఏది అనుకూలంగా ఉంటే అది చేస్తారు. కక్ష్యకు ఉచ్ఛ స్థాయి పరిమితికి కారణం సోయుజ్ వాహనం కలిగించే అడ్డంకులు. 2008 ఏప్రిల్ 25 న జూల్స్ వెర్న్ అనే ఆటోమేటెడ్ ట్రాన్స్‌ఫర్  వెహికిల్, కేంద్రం యొక్క కక్ష్యను మొదటిసారిగా పెంచి, సోయుజ్ కు ప్రత్యామ్నాయంగా నిలబడింది.
భూ పరిశీలక ఉపగ్రహాల స్టేషన్ కీపింగ్
భూపరిశీలక ఉపగ్రహాలు భూ ఉపరితలం నుండి 700 - 800 కి.మీ. ఎత్తున పరిభ్రమిస్తూ ఉంటాయి. వీటిపై వాతావరణ గుంజుబాటు బాగా తక్కువగా ఉంటుంది. అందుచేత, భూవాతావరణంలోకి తిరిగి ప్రవేశించడం గురించి ఆందోళన పడనక్కర లేదు. కానీ కక్ష్యాకాలం భూభ్రమణంతో సమస్థితిలో ఉండేందుకుగాను, ఈ ఎత్తులో ఉండే అతి తక్కువ వాతావరణ గుంజుబాటుకు కూడా ప్రతిచర్య చేయాలి. ఇందుకుగాను కక్ష్యకు తిర్యగ్రేఖ దిశలో థ్రస్టర్లను మండించాలి. అయితే ఇందుకు అవసరమయ్యే డెల్టా-వి చాలా తక్కువగా కొన్ని మిల్లీమీటర్లు/సె స్థాయిలో మాత్రమే ఉంటుంది. ఫ్రోజెన్ ఆర్బిట్ డిజైన్ను ఉపయోగిస్తే ఇదే డెల్టా-వి తో ఎక్సెంట్రిసిటీ వెక్టరును కూడా నియంత్రించవచ్చు.
స్థిరమైన గ్రౌండ్ ట్రాక్ ను కొనసాగించేందుకు గాను సూర్య  చంద్రుల ఆకర్షణ కారణంగా ఏర్పడే కోణ చలనాన్ని భర్తీ చేసే చర్యలు తీసుకోవాలి. కక్ష్యా తలానికి లంబ కోణంలో థ్రస్టర్లను  మండించడం ద్వారా దీన్ని సాధిస్తారు. సౌర  సమన్వయ ఉపగ్రహాల విషయంలో సూర్యాకర్షణ వలన కలిగే కోణ చలనం మరీ ఎక్కువగా ఉంటుంది; కోణాన్ని స్థిరంగా ఉంచేందుకు సంవత్సరానికి 1–2 మీ/సె డెల్టా-వి అవసరమౌతుంది.
భూ స్థిర కక్ష్యలో స్టేషన్ కీపింగ్
కుడి|thumb|350x350px|Inclined orbital planes సూర్య, చంద్రుల గురుత్వ శక్తి కారణంగా భూస్థిర ఉపగ్రహాల కక్ష్యా కోణం సంవత్సరానికి 0.85 డిగ్రీల చొప్పున మారుతుంది. దీనికి ప్రతిగా థ్రస్టర్లను కక్ష్యా తలానికి లంబకోణంలో మండించాలి. దీనికోసం అవసరమైన డెల్టా-వి సంవత్సరానికి 45 మీ/సె. భూస్థిరకక్ష్య స్టేషన్ కీపింగ్ లోని ఈ భాగాన్ని ఉత్తర-దక్షిణ నియంత్రణ అంటారు.
కక్ష్యాకాలాన్ని, ఎక్సెంట్రిసిటీ వెక్టరును నియంత్రించేందుకు థ్రస్టరును కక్ష్యకు తిర్యగ్రేఖ దిశలో (టాంజెన్షియల్)  జ్వలింపజేస్తారు. దీన్ని తూర్పు-పశ్చిమ నియంత్రణ అంటారు. కక్ష్యా కాలం సరిగ్గా భూభ్రమణ కాలంతో సమస్థితిలో ఉండేలా, ఎక్సెంట్రిసిటీ వీలైనంత తక్కువగా ఉండేలా ఈ జ్వలనాలను రూపొందిస్తారు. కక్ష్యా కాలంలో వచ్చే తేడా  భూభ్రమణంలో ఉన్న అసౌష్టవం కారణంగా ఏర్పడుతుంది. ఎక్సెంట్రిసిటీలో కలిగే అపక్రమం సౌర ధార్మిక పీడనం వలన ఏర్పడుతుంది.
తూర్పు-పశ్చిమ నియంత్రణకు అవసరమైన ఇంధనం, ఉత్తర-దక్షిణ నియంత్రణతో పోలిస్తే చాలా తక్కువ. వయసైపోతున్న భూస్థిర ఉపగ్రహాలలో ఇంధనం బాగా తగ్గిపోయినపుడు ఉత్తర-దక్షిణ నియంత్రణను ఆపేసి తూర్పు-పశ్చిమ నియంత్రణను మాత్రమే కొనసాగిస్తారు. భూమితో పోలిస్తే సాపేక్షికంగా ఈ ఉపగ్రహం ఉత్తర-దక్షిణాల్లో కదులుతుంది. ఈ కదలిక మరీ పెరిగిపోతే, ఆ ఉపగ్రహాన్ని అనుసరించేందుకు గాను స్టీరింగు చేయగల ఏంటెన్నా అవసరమౌతుంది. ఆర్టెమిస్, దీనికో ఉదాహరణ.<sup class="noprint Inline-Template Template-Fact" style="white-space:nowrap;">[<span title="This claim needs references to reliable sources. (January 2016)">citation needed ]
బరువు తగ్గించుకోడానికి, భూస్థిర ఉపగ్రహాల్లో అత్యధిక ఇంధన సామర్థ్యం గల ప్రొపల్షన్ వ్యవస్థ ఉండాలి. ఆధునిక ఉపగ్రహాల్లో అధిక స్పెసిఫిక్ ఇంపల్స్  వ్యవస్థలైన ప్లాస్మా లేక అయాన్ థ్రస్టర్లను వాడుతున్నారు.
లిబ్రేషన్ పాయింట్ల వద్ద స్టేషన్ కీపింగ్
లాగ్రాంజియన్ పాయింట్ల వద్ద కూడా ఉపగ్రహ కక్ష్యలు ఉండే అవకాశం ఉంది. వీటిని లిబ్రేషన్ పాయింట్లు అని కూడా అంటారు. సౌరవ్యవస్థలోని ఏ రెండు భారీవస్తువులకు సంబంధించైనా ఐదు స్థలాల్లో గురుత్వాకర్షక బావులు ఉంటాయి. ఉదాహరణకు సూర్యుడు-భూమి వ్యవస్థలో ఐదు స్థలాలు ఉన్నాయి. అలాగే ఐదు స్థలాలు భూమి-చంద్రుని వ్యవస్థలోనూ ఉన్నాయి. అలాగే మిగతా వ్యవస్థలలో కూడా ఉన్నాయి. చిన్న ఉపగ్రహాలు స్టేషన్ కీపింగ్ కోసం కనీస పరిమాణంలో ఇంధనం వాడుతూ ఈ గురుత్వాకర్షక బావుల  చుట్టూ పరిభ్రమించవచ్చు. హేలో, లిస్సాజౌస్ కక్ష్యలు అటువంటివే.
లిబ్రేషన్ పాయింట్ల వద్ద ఉండే కక్ష్యలు గతిశీలకంగా అస్థిరమైనవి. అంటే సమతౌల్య స్థితి నుండి కొద్దిపాటి చలనం కలిగినా సమయం గడిచే కొద్దీ అది విస్తారంగా పెరిగే అవకాశం ఉంది. ఆ కారణంగా లిబ్రేషన్ పాయింట్ కక్ష్యల్లో ఉన్న ఉపగ్రహాలు కక్ష్యా స్టేషన్ కీపింగ్ కొరకు ప్రొపల్షన్ వ్యవస్థలను ఉపయోగించవలసి ఉంటుంది.
ఒక ముఖ్యమైన లిబ్రేషన్ పాయింటు, భూమి-సూర్యుడు L1. మూడు హీలియోఫిజిక్స్ ఉపగ్రహాలు సుమారు 2000 నుండి L1 లో పరిభ్రమిస్తున్నాయి. అక్కడ స్టేషన్ కీపింగ్ ఇంధనం ఖర్చు  బాగా తక్కువ. మిగతా వ్యవస్థలు బాగానే ఉంటే ఈ ఉపగ్రహాలు దశాబ్దాల తరబడి పనిచేస్తాయి. ఈమూడు ఉపగ్రహాలకు -అడ్వాన్స్‌డ్ కాంపొజిషన్ ఎక్స్ప్లోరర్,  సోలార్ హీలియోస్ఫెరిక్ అబ్సర్వేటరీ, గ్లోబల్ జియోసైన్స్ విండ్ - స్టేషన్ కీపింగ్ ఇంధన అవసరం 1 మీ/సె లేదా అంతకంటె తక్కువగా ఉంటుంది.
భూమి-సూర్యుడు L2 — భూమి నుండి సుమారు 1.5 మిలియన్ కిలోమీటర్ల దూరంలో సూర్య వ్యతిరేక దిశలో — మరో ముఖ్యమైన లాగ్రాంజియన్ పాయింటు. ESA హెర్షెల్ స్పేస్ అబ్సర్వేటరీ లిస్సాజౌస్ కక్ష్యలో 2009 నుండి 2013 వరకు పనిచేసింది. ఆ సమయంలో స్పేస్ టెలిస్కోపుకు అవసరమైన శీతలీకరణి అయిపోయింది. దాదాపు నెలకోసారి  స్టేషన్ కీపింగ్ చర్యలు తీసుకున్నారు.
మూలాలు
వర్గం:కృత్రిమ ఉపగ్రహాలు
నేషనల్ లైబ్రరీ ఆఫ్ మెడిసిన్
thumb|1999 లో నేషనల్ లైబ్రరీ ఆప్ మెడిసన్
చరిత్ర
నేషనల్ లైబ్రరీ ఆఫ్ మెడిసిన్ 1836 లో ఆర్మీ సర్జన్ జనరల్ కార్యాలయం గంథాలయం (లైబ్రరీ)గా ప్రారంభమైంది. ఆర్మ్ డ్ ఫోర్సెస్ ఇన్ స్టిట్యూట్ ఆఫ్ పాథాలజీ, దాని మెడికల్ మ్యూజియం 1862 లో ఆర్మీ మెడికల్ మ్యూజియంగా ప్రారంభమయ్యాయి. అబ్రహం లింకన్ హత్యానంతరం వీరు 1866 నుండి 1887 వరకు ఫోర్డ్ థియేటర్ లో ఉన్నది.
1956 సంవత్సరంలో, గ్రంథాలయ సేకరణ రక్షణ శాఖ నియంత్రణ నుండి ఆరోగ్య, విద్య, సంక్షేమ శాఖ  ప్రజారోగ్య సేవకు బదిలీ చేయబడి, తర్వాత  నేషనల్ లైబ్రరీ ఆఫ్ మెడిసిన్ గా పేరు మార్చబడింది. లైబ్రరీ 1962 లో నేషనల్ ఇన్స్టిట్యూట్ ఆఫ్ హెల్త్ ప్రాంగణంలోని మేరీల్యాండ్ లోని బెథెస్డాలోని ప్రస్తుత  భవనంలోకి  మారింది. 19 వ శతాబ్దంలో మూలాలతో, నేషనల్ ఇన్స్టిట్యూట్ ఆఫ్ హెల్త్ (ఎన్ఐహెచ్) వైద్య పరిశోధనలో ప్రపంచంలో అగ్రగామిగా ఉంది. 27 ప్రత్యేక సంస్థలను, కేంద్రాలను కలిగి ఉన్న నేషనల్ ఇన్స్టిట్యూట్ ఆఫ్ హెల్త్ (ఎన్ఐహెచ్) వైద్య పరిశోధనలను నిర్వహించడానికి, వైద్య రంగానికి మద్దతు ఇవ్వడానికి ప్రాధమిక సమాఖ్య సంస్థ గా ఉన్నది. ప్రపంచవ్యాప్తంగా ఉన్న అగ్రశ్రేణి శాస్త్రవేత్తలకు నాయకత్వం, ఆర్థిక మద్దతును అందచేస్తుంది.
అవలోకనం
ప్రపంచంలోని అతిపెద్ద బయోమెడికల్ లైబ్రరీ గా  ఉన్న  నేషనల్ లైబ్రరీ ఆఫ్ మెడిసిన్ (ఎన్ఎల్ఎమ్), వైద్యాన్ని అభివృద్ధి చేయడానికి, ప్రజారోగ్యాన్ని మెరుగుపరచడానికి ఆరోగ్య నిపుణులు, విద్యార్థులు, పరిశోధకులు, ఆవిష్కర్తలు, మెడికల్ లైబ్రేరియన్లు, ఉపయోగించే విశ్వసనీయ ఆరోగ్య సమాచారాన్ని అందచేస్తుంది. నేషనల్ ఇన్స్టిట్యూట్ ఆఫ్ హెల్త్ (ఎన్ఐహెచ్), ఇతర ఫెడరల్ ఏజెన్సీల భాగస్వామ్యంతో, బయోమెడికల్ పరిశోధనను ఆచరణలోకి అనువదించే పనిలో నేషనల్ లైబ్రరీ ఆఫ్ మెడిసిన్(ఎన్ఎల్ఎం) లో ఉన్న  కీలక లింక్, పరిశోధన ఫలితాలు ప్రపంచవ్యాప్తంగా సులభంగా అందుబాటులో ఉంటాయి. ఇవన్నీ ఆరోగ్య రంగానికి అక్కడ ఉన్న  వనరులు ప్రజలకు, సంరక్షణ ప్రదాతలకు ,పరిశోధకులకు సేవలు అందిస్తాయి, నేషనల్ లైబ్రరీ ఆఫ్ మెడిసిన్ డేటాబేస్ లోదాదాపు 300 డేటాబేస్ లు,అంతర్జాలం లో ( ఆన్ లైన్)సేవలను లైబ్రరీల ద్వారా, ఇంటర్నెట్ అందుబాటులో ఉన్న ఎవరికైనా ఉచితంగా అందుబాటులో పెట్టడం జరుగుతుంది. ఈ వనరులు ఆరోగ్య సంరక్షణ, ప్రజారోగ్యం, వ్యాధి నివారణ ,బయోమెడికల్ పరిశోధనలకు,  ఆవిష్కరణలకు మద్దతు ఇస్తాయి.
సందర్శకులు
నేషనల్ లైబ్రరీ ఆఫ్ మెడిసిన్ వనరులు ప్రతి రోజు 1 మిలియన్ చూస్తారు. పరిశోధకులకు అందరికి ఆరోగ్య సమాచారం ఆంగ్లము ,స్పానిష్  భాషలలో 1,000 ఆరోగ్య అంశాలు ఉంటాయి. ఈ గ్రంథాలయం లో ఉన్న జర్నల్స్ లో PubMedGov-W300.png ఈ వనరులలో 27 మిలియన్ల జర్నల్ ప్రచురణలు ఉన్నాయి. మెడ్ లైన్, లైఫ్ సైన్స్ జర్నల్స్ ,ఉచిత పుస్తకాల( ఆన్ లైన్) నుండి ఉల్లేఖనాలను ప్రతిరోజూ 2.4 మిలియన్ల మంది వినియోగదారులు శోధించారు. పబ్మెడ్ సెంట్రల్లో 4.2 మిలియన్ ఉచిత వ్యాసాలకు రోజుకు 1.4 మిలియన్ల మంది వినియోగదారులు 2.8 మిలియన్లకు పైగా వ్యాసాలను డౌన్లోడ్ చేస్తున్నారు, కాంగ్రెస్ తప్పనిసరి చేసిన ఎన్ఐహెచ్ పబ్లిక్ యాక్సెస్ పాలసీ సంవత్సరానికి 100,000 వ్యాసాలను జోడిస్తుంది. ఇవిగాక 10 ఇతర ఫెడరల్ ఏజెన్సీల పబ్లిక్ యాక్సెస్ విధానాలకు మద్దతు ఇస్తుంది. నేషనల్ లైబ్రరీ ఆఫ్ మెడిసిన్ లో ఉన్న వనరులకు ఉచితంగా అందుబాటులో ఉంచి వైద్య పరిశోధనలు చేసే వారికి ఉపయోగ పడే సమాచారం అందిస్తున్నది చెప్పడంలో ఎటువంటి  సందేహము లేదు.
మూలాలు
వర్గం:వైద్య గ్రంథాలయాలు వర్గం:సంస్థలు
ఈడిగ
ఈడిగ తెలుగు రాష్ట్రాల జిల్లాలో, ఇతర రాష్ట్రాలలో కలిపి సుమారు వేయి కుటుంబాలు ఉన్నవి. గౌడ తమిళనాడు నుంచి వచ్చిన కార్మికులు నెల్లూరు, చిత్తూరు, జిల్లాల్లో కొబ్బరి చెట్లు గీస్తున్నారు. ఈడిగ లేదా ఎడిగా అనేది కర్ణాటకలోని దక్షిణ మధ్య ప్రాంతాలలో కేంద్రీకృతమై ఉన్న హిందూ సమాజం.కొందరు ఈడిగలు కల్లు పానీయం, ఆయుర్వేద వైద్యంలో పాల్గొంటారు. ఈడిగ ప్రజల సాంప్రదాయ వృత్తి కల్లు తయారుచేయటం. వీరు ఎక్కువగా షిమోగా జిల్లాలోని మాల్నాడ్‌లో కేంద్రీకృతమై ఉన్నారు. బిల్లావ, దీవారు అని పిలువబడే సారూప్యమైన, సాంస్కృతికంగా విభిన్నమైన కల్లు ఉత్పత్తి చేసే ఈడిగలు దక్షిణ కర్ణాటకలో ఉన్నారు.ఈ వివిధ వర్గాలకు కారణమయ్యే ప్రయత్నాలు జరిగాయి. వీటిలో దీవారును సామాజికంగా అత్యల్ప శ్రేణిగా భావిస్తారు, వీరు రాజకీయంగా పొందికగా ఉంటారు.వీరిని 1980 ల నాటికి గుర్తించారు. ఈడిగ సమాజాన్ని 1980 లలో కర్నాటక జనాభాలో 2.5 శాతం ఉన్నపుడు ఇతర వెనుకబడిన తరగతి (ఓబిసి) గా వర్గీకరించారు. తక్కువ సంఖ్యలో ఉన్నప్పటికీ, 1985 ఎన్నికలలో పదకొండు మంది ఇడిగ వ్యక్తులు శాసనసభ సభ్యులుగా ఎన్నికయ్యారు. వారిని కర్ణాటక శాసనసభలో అతిపెద్ద సింగిల్ ఓబిసి గ్రూపుగా గుర్తించారు.వారిలో 1978 లో ఆరుగురు, 1983 లో ఎనిమిది మంది సభ్యులు ఉన్నారు. వారు ఒక ముఖ్యమైన రాజకీయ శక్తిగా ఎదిగారు. 2013 కర్నాటక అసెంబ్లీ ఎన్నికలలో భారత జాతీయ కాంగ్రెస్ పార్టీకి గణనీయంగా సహాయపడిన అహిందా కూటమిలో భాగంగా గుర్తించబడ్డారు.
పెద్ద సంఖ్యలో ఎక్సైజ్ కాంట్రాక్ట్, స్వేదనం, కాంట్రాక్టు తయారీ వ్యాపారాల ద్వారా గణనీయమైన సంఖ్యలో ఈడిగ చాలా సంపన్నులు, శక్తివంతులుగా మారారు, కాని ఈడిగ సమాజం ఆర్ధిక స్థావరం ఎక్కువగా మద్యానికి మాత్రమే పరిమితం చేయబడింది. కర్ణాటకలోని నీరావరి ప్రదేశ్కు చెందిన ఇడిగలు పెద్ద సంఖ్యలో సారవంతమైన భూమిని కలిగి ఉన్నారు, తద్వారా వారు పెద్ద ఆదాయ వనరులను సంపాదించారు సారెకొప్ప బంగారప్ప వంటి రాజకీయ నాయకులు ఈ సంపన్న ప్రజల మద్దతును ఉపయోగించుకున్నారు. ఈడిగలు మానవులకు విరిగిన, తొలగిన ఎముకల అమరికను అభ్యసించారు.వోక్కలిగా సమాజంలోని కొంతమంది సభ్యులతో కలిసి ఆ రంగంలో ఆధిపత్యం చెలాయించింది.
వెలుపలి లంకెలు
వర్గం:గౌడ సరస్వత బ్రాహ్మణులు వర్గం:కులాలు వర్గం:బ్రాహ్మణులు వర్గం:హిందూ మతము
పూర్ణియా
పూర్ణియా బీహార్. ఇది ఈశాన్య బీహార్‌ ప్రాంతమైన కోసి - సీమాంచల్ ప్రాంతం లోని అతిపెద్ద నగరం. ఇది పూర్ణియా ఉ కు ముఖ్యపట్టణం, పూర్ణియా డివిజన్కు కేంద్ర స్థానం. పూర్ణియా పట్టణ ప్రాంతపు మొత్తం భౌగోళిక విస్తీర్ణం 92 చ.కి.మీ. పాట్నా తరువాత బీహార్‌లో ఇదే అతి పెద్దది. నగరంలో జనసాంద్రత కిలోమీటరుకు 3058 మంది. జనాభా ప్రకారం ఇది బీహార్ లోకెల్లా 5 వ అతిపెద్ద నగరంగా నిలిచింది. ఇది పాట్నా నుండి దాదాపు 302 కిలోమీటర్ల దూరంలో ఉంది, అలాగే సిలిగురి నుండి 171 కి.మీ, భాగల్పూర్ నుండి 90 కి.మీ. గువహతి నుండి సుమారు 640 కి.మీ., కోల్‌కతా నుండి  450 కి.మీ. దూరంలో ఉంది. పూర్ణియా జిల్లా విస్తీర్ణం 3202.31 చ.కి.మీ.
భారత సైన్యం, భారత వైమానిక దళాల స్థావరాలతో పాటు, భారతదేశకేంద్ర సాయుధ బలగాలకు చెందిన ఐదు శాఖలలో మూడు - బోర్డర్ సెక్యూరిటీ ఫోర్స్ (బిఎస్ఎఫ్), సశస్త్ర సీమా బల్ (ఎస్ఎస్బి), ఇండో-టిబెటన్ బోర్డర్ పోలీస్ (ఐటిబిపి) ల స్థావరాలు జిల్లాలో ఉన్నాయి.
జనాభా వివరాలు
2011 జనాభా లెక్కల ప్రకారం, పూర్ణియా మునిసిపల్ కార్పొరేషన్ మొత్తం జనాభా 2,82,248 కాగా, వారిలో 1,48,077 మంది పురుషులు, 1,34,171 మంది మహిళలు ఉన్నారు. లింగనిష్పత్తి 906. ఆరేళ్ళ లోపు పిల్లల సంఖ్య 43,050. ఏడేళ్ళకు పైబడిన వారిలో అక్షరాస్యత 73.02%. జాతీయ సగటుతో (74.04%) పోలిస్తే ఇది తక్కువ పూర్ణియా మునిసిపల్ కార్పొరేషన్, కస్బా నగర పంచాయతీ లతో కూడిన పూర్ణియా పట్టణ ప్రాంతంలో, 2011 లో 3,10,817 జనాభా ఉంది.
2011 లో జనాభా 75.2% హిందూ, 23.3% ముస్లింలు. పూర్ణియాలో మైథిలి జనాభా ఎక్కువ.
శీతోష్ణస్థితి
పూర్ణియా సానుకూలమైన శీతోష్ణస్థితికి ప్రసిద్ధి చెందింది; ఈ కారణంగా దీనికి "మినీ డార్జిలింగ్ " అనే పేరు వచ్చింది. పూర్ణియాలో ఎక్కువగా తేమతో కూడిన శీతోష్ణస్థితి ఉంది, బీహార్ రాష్ట్రంలో అత్యధిక వర్షపాతం ఇక్కడే ఉంటుంది. తేమ 70% పైన ఉంటుంది. శీతాకాలం, నవంబరు నుండి ఫిబ్రవరి వరకు, వేసవి కాలం మార్చి నుండి జూన్ వరకు ఉంటాయి. రుతుపవనాల కాలం జూన్ ప్రారంభంలో మొదలై, సెప్టెంబరు వరకూ ఉంటుంది. మొత్తం వార్షిక వర్షపాతంలో 82% వర్షాకాలంలోనే పడుతుంది.
వైమానిక
చునాపూర్ విమానాశ్రయం (ఎయిర్‌ఫోర్స్ స్టేషన్) అనే పూర్ణియా విమానాశ్రయం, కంటోన్మెంటు ప్రాంతంలో ఉంది. అయితే ఇది సైన్యం వినియోగానికి మాత్రమే పరిమితం. ఈ విమానాశ్రయం నుండి షెడ్యూల్డు విమానాలను కూడా నడపడానికి రాష్ట్ర ప్రభుత్వ స్థాయిలో ప్రతిపాదనలున్నాయి. ఇటీవలే స్పిరిట్ ఎయిర్ పూర్ణియా నుండి పాట్నాకు విమానాలను ప్రారంభించే ప్రయత్నాలు చేసింది.
సమీప వాణిజ్య విమానాశ్రయం, సుమారు 150 కి.మీ. దూరం లోని బాగ్డోగ్రా విమానాశ్రయం. ఇది డార్జిలింగ్ జిల్లాలోని బాగ్డోగ్రా వద్ద ఉంది. జయప్రకాష్ నారాయణ్ అంతర్జాతీయ విమానాశ్రయం (పాట్నా విమానాశ్రయం) 310 కి.మీ. దూరంలో, బీహార్ రాజధాని పాట్నాలో ఉంది.
రైలు
పూర్ణియాlO పూర్ణియా జంక్షన్ (స్టేషన్ కోడ్: పిఆర్ఎన్ఎ ), పూర్ణియా కోర్ట్ (స్టేషన్ కోడ్: పిఆర్ఎన్సి) అనే రెండు రైల్వే స్టేషన్లున్నాయి. ఇవి ఒకదానికొకటి 5 కి.మీ. దూరంలో ఉన్నాయి.. పూర్ణియా జంక్షన్ ఖుస్కిబాగ్, గులాబ్బాగ్, తూర్పు పూర్ణియా ప్రాంత వాసులకు దగ్గరగా ఉంది. పూర్ణియా కోర్ట్ రైల్వే స్టేషన్ నగరపు పశ్చిమ భాగంలో ఉంది. ఇది మధుబని, జనతా చౌక్, మధ్య, పశ్చిమ పూర్ణియా వాసులకు సౌకర్యంగా ఉంటుంది. పూర్ణియా జంక్షను ఈశాన్య ఫ్రాంటియర్ రైల్వే కు చెందిన బరౌని-కటిహార్ మార్గం లోకి, తూర్పు మధ్య రైల్వే జోన్ కు చెందిన సహర్సా పూర్ణియా విభాగంలోకీ వస్తుంది. ఇక్కడి నుండి కటిహార్, జోగ్‌బని, సహర్సా, బరౌని, కోల్‌కతా, ఢిల్లీ, పాట్నా, రాంచీ, ముజఫర్‌పూర్, మోతీహారి, లక్నో, కాన్పూర్, గోరఖ్‌పూర్, గయా లతో పాటు సమీపంలోని ఇతర నగరాలకు రోజువారీ రైళ్ళు, వారపు రైళ్లూ ఉన్నాయి.
జాతీయ రహదారులు, , , పూర్ణియా నుండి సమీప నగరాలకు, ఇతర రాష్ట్రాల ప్రదేశాలకూ రోడ్డు సౌకర్యం కలిపిస్తున్నాయి. రాష్ట్ర రహదారులు ఇతర పొరుగు నగరాలు, గ్రామాలను ప్రధాన నగర ప్రాంతానికి కలుపుతాయి. కొత్తగా నిర్మించిన పూర్ణియాను ఉత్తర బీహార్ లోని కొన్ని ముఖ్యమైన పట్టణాలైన దర్భాంగా, ముజఫర్పూర్ నగరాలకు నేరుగా కలుపుతాయి. ఈ ఎక్స్‌ప్రెస్‌వే ద్వారా ముజఫర్‌పూర్ చేరుకోవడానికి దాదాపు 5 గంటలు పడుతుంది. కొత్తగా నిర్మించిన కోసి మహాసేతు వంతెన గుండా వెళ్ళే ఈ ఎక్స్‌ప్రెస్ రహదారి ముజఫర్‌పూర్ వద్దకు చేరి అక్కడినుండి పాట్నా వరకూ కొనసాగుతుంది. పాట్నాకు ఇదొక ప్రత్యామ్నాయ మార్గంగా మారింది. ఎప్పుడూ ట్రాఫిక్కుతో బిజీగా ఉండే NH31 పై వత్తిడి తగ్గించడంలో సహాయపడింది.
అస్సాం లోని సిల్చార్ నుండి గుజరాత్ వరకు వెళ్ళే తూర్పు-పడమర కారిడార్ పూర్ణియా గుండా వెళుతుంది. ఇది నేషనల్ హైవేస్ అథారిటీ ఆఫ్ ఇండియా (ఎన్‌హెచ్‌ఏఐ) నిర్మించిన ఆధునిక నాలుగు లేన్ల రహదారి. రాష్ట్ర రహదారులు 60, 62, 65, 77 & 90 కూడా పూర్ణియా గుండా వెళతాయి.
మూలాలు
వర్గం:Coordinates on Wikidata వర్గం:All articles with unsourced statements వర్గం:బీహార్ నగరాలు పట్టణాలు
నన్ను ప్రేమించు
హరిచిత్ర పతాకంపై పుట్టణ్ణ కణగాల్ దర్శకత్వంలో కె.ఎస్.రామారావు నిర్మించిన రంగుల చిత్రం నన్ను ప్రేమించు 1977, నవంబరు 5వ తేదీన విడుదలయ్యింది. ఈ సినిమా ఫలితాంశ అనే కన్నడ సినిమాకి తెలుగు డబ్బింగ్.
సంక్షిప్త చిత్రకథ
లీలతో పెళ్ళి కాక పూర్వం ఇద్దరు ముగ్గుర్ని ప్రేమించి ఆ ప్రేమను ఎప్పటికప్పుడు చెయ్యి జారిపోయినా చివరకు లీలను పెళ్ళి చేసుకున్న కృష్ణమూర్తి కథ ఇది. గోల్‌గుంబాజ్ చారిత్రక కట్టడాన్ని తిలకించడానికి వెళ్ళిన కృష్ణమూర్తి - తన బేగమ్‌ ప్రేమను శంకించిన ఒక నవాబు ఆమెను పరీక్షించడానికి చాలా ఎత్తైన ఆ కట్టడం శిఖరభాగం నుండి దూకమని కోరగా ఆమె క్రిందికి దూకి మరణించిన ఉదంతాన్ని విని - తన ప్రేమను నిరూపించుకోవలసిందిగా తన భార్యను ఆ గోల్‌గుంబాజ్ వద్దకు తీసుకు వెళతాడు. ఆమె కూడా క్రిందకు దూకుతుంది.
పాటలు
ఈ సినిమాలోని పాటల వివరాలు:
మూలాలు
వర్గం:డబ్బింగ్ సినిమాలు
వీరంకిపాలెం
వీరంకిపాలెం , బాపట్ల జిల్లా, నిజాంపట్నం మండలానికి చెందిన రెవెన్యూయేతర గ్రామం.
మండల పరిషత్తు ప్రాధమిక పాఠశాల
ఈ పాఠశాల ఏడవ వార్షికోత్సవం, 2017, మార్చి-10న నిర్వహించెదరు.
గ్రామ పంచాయతీ
వీరంకిపాలెం, అడవులదీవి గ్రామ పంచాయతీ పరిధిలోని ఒక శివారు గ్రామం. వర్గం:నిజాంపట్నం మండలం లోని రెవిన్యూయేతర గ్రామాలు
టాక్సీ
టాక్సీ 2023లో తెలుగులో విడుదలైన సినిమా. హెచ్ అండ్ హెచ్ ఎంట‌ర్‌టైన్‌మెంట్స్ బ్యానర్‌పై హరిత సజ్జా నిర్మించిన ఈ సినిమాకు హరీష్ సజ్జా దర్శకత్వం వహించాడు. వసంత్ సమీర్ పిన్నమ రాజు, అల్మాస్ మోటివాలా, సూర్య శ్రీనివాస్ ప్రధాన పాత్రల్లో నటించిన ఈ సినిమా సినిమాను 2023 మార్చి 10న విడుదలైంది.
కథ
ఎథికల్ హ్యాకర్ ఉజ్వల్ (సూర్య శ్రీనివాస్) స్నేహితులు, సన్నిహితులు నుంచి అప్పులు చేసి తెచ్చి మరీ తన సంస్దను డెవలప్ చేస్తుంటాడు కానీ అనుకోని విధంగా తనకు వచ్చిన కాంట్రాక్ట్ సమస్యల్లో పడటం, ప్రాజెక్టు ఆగిపోవటం, చివరకు అప్పులపాలవుతాడు.ఈ క్రమంలో ఈశ్వర్ (వసంత్ సమీర్ పిన్నమ రాజు), ఉజ్వల్ అనుకోని పరిస్దితుల్లో ఓ క్యాబ్ ఎక్కుతారు. ఆ క్యాబ్ పై కొందరు ఎటాక్ చేస్తారు. వాళ్లనుంచి తప్పించుకున్న వీళ్లిద్దరు తమపై ఎటాక్ చేసింది విద్యుత్ (నవీన్ పండిత) అని తెలుసుకుంటారు. అసలు వీళ్లిద్దరని టార్గెట్ చేయటానికి కారణం ఏమిటి ? ఎటాక్ జరిగిన తర్వాత నుంచి వాళ్ల జీవితాలు ఎలాంటి మలుపు తీసుకున్నాయి? చివరకు ఏమి జరిగింది అనేదే మిగతా సినిమా కథ.
మూలాలు
వర్గం:2023 తెలుగు సినిమాలు
కొఠారు అబ్బయ్య చౌదరి
కొఠారు అబ్బయ్య చౌదరి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 అసెంబ్లీ ఎన్నికల్లో వైఎస్సార్ కాంగ్రెస్ పార్టీ అభ్యర్థిగా దెందులూరు శాసనసభ నియోజకవర్గం నుండి పోటీ చేసి ఎమ్మెల్యేగా గెలిచాడు.
జననం, విద్యాభాస్యం
కొఠారు అబ్బయ్య చౌదరి 1982లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, పెదవేగి మండలం, కొండలరావుపాలెం గ్రామంలో జన్మించాడు. ఆయన చెన్నై లోని ఆర్.ఎం.కె ఇంజనీరింగ్ కాలేజీ నుండి 2004లో బీటెక్ పూర్తి చేశాడు.
రాజకీయ జీవితం
కొఠారు అబ్బయ్య చౌదరి ఆయన తండ్రి రామచంద్రరావు కాంగ్రెస్‌ నుంచి అసెంబ్లీకి పోటీ చేసి ఓడిపోయాడు. లండన్‌లో సాఫ్ట్‌వేర్‌ ఉద్యోగిగా పనిచేస్తున్న ఉద్యోగాన్ని వదులుకొని ఆయన తన తండ్రి అడుగుజాడల్లో రాజకీయాల్లోకి ప్రవేశించాడు. కొఠారు అబ్బయ్య చౌదరిలో 2019 అసెంబ్లీ ఎన్నికల్లో వైఎస్సార్ కాంగ్రెస్ పార్టీ అభ్యర్థిగా దెందులూరు శాసనసభ నియోజకవర్గం నుండి పోటీ చేసి తన సమీప ప్రత్యర్థి టీడీపీ అభ్యర్థి చింతమనేని ప్రభాకర్‌ పై 17459 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
ఆయన ఎమ్మెల్యేగా గెలిచిన అనంతరం పెదవేగి మండలం రాట్నాలకుంట రాట్నాలమ్మ తల్లి దేవాలయం నుంచి ద్వారకా తిరుమల వరకు పాదయాత్ర చేసి వైఎస్‌ జగన్‌మోహన్‌ రెడ్డి అయిదేళ్ల పాలన విజయవంతంగా సాగాలంటూ స్వామివారిని దర్శించుకుని ప్రత్యేక పూజలు చేశాడు.
మూలాలు
వర్గం:పశ్చిమ గోదావరి జిల్లా వ్యక్తులు వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
సనా గుహలు
సనా గుహలు అనేవి మానవ నిర్మిత గుహలు. ఇవి గుజరాత్, సోమనాథ్ లోని ఒక కొండ పైన ఉన్నాయి. ఈ గుహలను సా.పూ 2 వ శతాబ్దంలో నిర్మించారు. ఈ గుహల్లో అందమైన బొమ్మలు, స్తూపాలూ ఉన్నాయి.
సనా గుహల పేరుతో రెండు చోట్ల గుహలు ఉన్నాయి. ఈ రెండూ గుజరాత్ లోని గిర్ సోమనాథ్ జిల్లాలోనే ఉన్నాయి. ఒకటి, ఊనా తాలూకాలో సనా వంకియా వద్ద ఉన్న సనా దుంగార్ బౌద్ధ గుహలు. ఈ ప్రదేశం ఊనా పట్టణం నుండి 28 కి.మీ. దూరం లోను, తులసి శ్యామ్ నుండి 35 కి.మీ., రజులా నుండి 35 కి.మీ. దూరం లోనూ ఉంది.
రెండవది వెరావల్-సోమనాథ్ ప్రాంతంలో, వెరావల్ నుండి 7 కి.మీ. దూరంలోను, సోమనాథ దేవాలయం నుండి 2 కి., మీ. దూరం లోనూ ఉన్న సనా బౌద్ధ గుహలు. వీటిని సనా గుహలు అని అనరు. ప్రభాస్ పటాన్ లోని ప్రాచీన గుహలు అంటారు. ఈ రెండు గుహల మధ్య దూరం 105 కి.మీ. పేర్లలో ఉన్న సారూప్యత వలన, ఈ రెండు ప్రదేశాల్లో ఉన్న సామీప్యత వలనా ఈ రెండు గుహల గురించిన సమాచారం పత్రికల్లో కలగలిసి పోయింది.
సనా దుంగార్ బౌద్ధ గుహలు
మెత్తటి రాతిలో తొలిచిన గుహలు ఇక్కడ 62 ఉన్నాయి. స్తూపాలు, చైత్యాలు, పిల్లోలు, బెంచిలు ఉన్నాయి. కొన్ని గుహలు గుమ్మటం ఆకారంలో ఉంటాయి. కొందరు చారిత్రికుల ప్రకారం ఈ గుహల నిర్మాణం సా.పూ. 2 వ శతాబ్దంలో మొదలైంది. సా.శ. 1 వ శతాబ్దంలో వీటిని నిర్మించారని మరి కొందరు అంటారు.
వర్షాకాలంలో ఇవి బౌద్ధ సన్యాసులకు ఆశ్రయం కలిగించాయి. కొండపై అనేక ఎత్తుల్లో వీటిని తొలిచారు. బౌద్ధాన్ని ప్రవచించే సూచికలను ఇక్కడ చూడవచ్చు.
ప్రభాస్ పటాన్ గుహలు
ప్ర్భాస్ పటాన్ వద్ద ఉన్న బౌద్ధ గుహలు వాస్తు రీత్యా సరళమైనవి. ఇక్కడ రెండే గుహలు ఉన్నాయి. సా.శ. 3-4 శతాబ్దాల నాటి బౌద్ధ విహారంలో భాగంగా వీటిని భావిస్తున్నారు. ఇవి 8.7 మీ. x 9.45 మీ. పొడవు వెడల్పులతో, 2.5 మీ. ఎత్తుతో ఉన్నాయి. గుహలకు బయట చెక్కిన గూళ్ళ వరుస తప్పించి గుహలపై ఎటువంటి అలంకరణలనూ చెక్కలేదు.
పృథ్వీ షా
పృథ్వీ షా భారతీయ క్రికెట్ క్రీడాకారుడు.
జీవిత విశేషాలు
ఆయన 1999, నవంబరు 9న జన్మించాడు.తండ్రి విహార్.
అరంగేట్రం
వెస్టిండీస్‌తో 2018 లో రెండు టెస్టుల సిరీస్‌లో మొదటి మ్యాచ్‌ టీమిండియా తరపున అంతర్జాతీయ అరంగేట్రం చేసిన పృథ్వీ షా, 99 బంతుల్లో 15 ఫోర్ల సాయంతో సెంచరీ పూర్తి చేసుకుని తన బ్యాటింగ్‌ పవర్‌ చూపించాడు. దాంతో భారత్‌ తరుపున ఆడుతున్న తొలి మ్యాచ్‌లోనే సెంచరీ సాధించిన పిన్నవయస‍్కుడిగా షా రికార్డు నెలకొల్పాడు. పృథ్వీ షా 18 ఏళ్ల 329 రోజుల వయసులోనే టెస్టుల్లో అరంగేట్రం చేయడమే కాకుండా సెంచరీతో మెరిశాడు. మరొకవైపు పిన్న వయసులోనే తొలి టెస్టు సెంచరీ సాధించిన రెండో భారత ఆటగాడిగా గుర్తింపు పొందాడు. అంతకుముందు సచిన్‌ టెండూల‍్కర్‌ 17 ఏళ్ల 112 రోజుల వయసులో తొలి టెస్టు సెంచరీ సాధించాడు.
మరొకవైపు టెస్టు అరంగేట్రంలో ఫాస్టెస్‌ సెంచరీ సాధించిన మూడో ఓవరాల్‌ క్రికెటర్‌గా షా గుర్తింపు సాధించాడు. శిఖర్‌ ధావన్‌ 85 బంతుల్లో ఆసీస్‌పై సెంచరీ సాధించగా, డ్వేన్‌ స్మిత్‌ 93 బంతుల్లో శతకం సాధించిన ఆటగాడు. ఇక అరంగేట్రం మ్యాచ్‌లో సెంచరీ సాధించిన నాల్గో పిన్నవయస‍్కుడిగా షా నిలిచాడు.
పృథ్వీ షా బ్యాటింగ్‌ రికార్డులు
14 ఏళ్ల వయసులో పాఠశాల జట్టు రిజ్వీ స్ప్రింగ్‌ ఫీల్డ్‌ తరఫున ఒకే ఇన్నింగ్స్‌లో 546 పరుగులు. 17 ఏళ్ల వయసులో అరంగేట్ర ఫస్ట్‌క్లాస్‌ మ్యాచ్‌లో రెండో ఇన్నింగ్స్‌లో శతకంతో పాటు ‘మ్యాన్‌ ఆఫ్‌ ద మ్యాచ్‌’ కైవసం. తొలి దులీప్‌ ట్రోఫీ మ్యాచ్‌లోనే, అదీ అతి చిన్న వయసులోనే సెంచరీ చేసిన అరుదైన రికార్డు. దేశానికి అండర్‌–19 ప్రపంచ కప్‌ సారథి. ఇప్పుడిక మొదటి ఫస్ట్‌క్లాస్‌మ్యాచ్‌ ఆడిన 21 నెలల వ్యవధిలోనే జాతీయ జట్టు తరఫున ప్రాతినిధ్యం... ఈ ఘనతలన్నీ పృథ్వీ షా సొంతం.
మూలాలు
వర్గం:1999 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:భారతీయ ట్వంటీ-20 క్రికెట్ క్రీడాకారులు వర్గం:జీవిస్తున్న ప్రజలు వర్గం:ముంబాయి క్రికెట్ క్రీడాకారులు
రోహిత్ & శశి
రోహిత్ & శశి (పూర్తి పేర్లు: రోహిత్ పెనుమత్స మరియు పోలవరపు శరత్ కుమార్ అకా క్యాంప్ శశి) ఇండిపెండెంట్ తెలుగు సర్క్యూట్‌ల నుండి భారతీయ చలనచిత్ర దర్శకులు ద్వయం, ఈ ద్వయం 2013లో మొదటిసారిగా 2022 మధ్యలో విడుదలయ్యే "శీష్‌మహల్" చిత్రానికి సహకరించింది. 2016లో "ఎ లవ్ లెటర్ టు సినిమా" చిత్రంతో మొదటి అధికారిక విడుదల వచ్చింది, 2017లో తమడ మీడియా & రన్‌వే రీల్స్ కోసం "స్టోరీ డిస్కషన్" మరియు 2018లో MicTV కోసం "నిరుద్యోగ నటులు" తర్వాత రెండు వెబ్‌సిరీస్‌లు ఫాలోవర్లతో వాటిని సంపాదించుకున్నాయి. వారి అంతర్గత వేదిక అవంతి సినిమాపై స్టోరీ డిస్కషన్ రెండవ సీజన్‌కు దారితీసింది.
బయటి లింకులు
వర్గం:తెలుగు సినిమా నటులు వర్గం:జయశంకర్ భూపాలపల్లి జిల్లా వ్యక్తులు
సర్దార్ ఉదమ్
సర్దార్‌ ఉద్దమ్ 2021లో విడుదల కానున్న హిందీ సినిమా. ఈ సినిమా భారత స్వాతంత్ర్య సమరయోధుడు సర్దార్‌ ఉదమ్‌ సింగ్ జీవితాధారంగా నిర్మించారు. ఈ సినిమా ట్రైలర్‌ను 2021 సెప్టెంబరు 30న విడుదల చేసి, సినిమాను అక్టోబరు 16న అమెజాన్‌ ప్రైమ్‌ వీడియో ఓటీటీలో విడుదలైంది.
కథ
జలియన్‌ వాలాబాగ్‌లో సమావేశమైన స్వాతంత్ర్య సమరయోధులపై బ్రిటిష్ అధికారి, జనరల్ డయ్యర్‌ తన సైన్యంతో వచ్చి, తుపాకీ గుళ్ల వర్షం కురిపించాడు. ఈ ఘటనలో మొత్తం వెయ్యికు పైగా భారతీయులు మృత్యువాతపడ్డారు. ఆ వందల మంది మృతికి కారణమైన జనరల్‌ డయ్యర్‌ను ఉద్దమ్‌ సింగ్‌ ఏమి చేశాడు. తరువాత ఎమి జరిగింది అనేదే మిగతా సినిమా కథ.
బయటి లింకులు
వర్గం:2021 సినిమాలు
మాదన్నపేట, హైదరాబాదు
మాదన్నపేట తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది యాకుత్‌పురా శాసనసభ నియోజికవర్గం పరిధిలో ఉంది. మాదన్నపేట మార్కెట్, నగరంలోని ప్రముఖ మార్కెట్లలో ఒకటిగా ఉంది.
వాణిజ్యం
మాదన్నపేటలో గృహావసరాలకు కావలసిన అన్ని వస్తువులు దుకాణాలు ఉన్నాయి. హైదరాబాద్ నగరంలోని కూరగాయల మార్కెట్లలో ఒకటైన మాదన్నపేట మార్కెట్ ఈ ప్రాంతంలోనే ఉంది. అంతేకాకుండా, కూరగాయల మార్కెట్ కు సమీపంలోనే చేపల మార్కెట్ కూడా ఉంది.
రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ మాదన్నపేట నుండి నగరంలోని వివిధ ప్రాంతాలకు బస్సులను నడుపుతుంది. ఇక్కడికి సమీపంలో యాకుత్‌పురా రైల్వే స్టేషను ఉంది.
వెలుపలి లంకెలు
వర్గం:హైదరాబాదు వర్గం:హైదరాబాదు జిల్లా వర్గం:హైదరాబాదులోని ప్రాంతాలు
హల్దీఘాటీ యుద్ధం
హల్దీఘాటీ యుద్ధం 1576 జూన్ 18 న మహారాణా ప్రతాప్ నేతృత్వంలోని మేవార్ దళాలు, అంబర్ కు చెందిన మాన్ సింగ్ I నేతృత్వంలోని మొఘల్ దళాల మధ్య జరిగిన యుద్ధం. మొఘలులు మేవార్ దళాలకు గణనీయమైన ప్రాణనష్టం కలిగించి యుద్ధంలో విజయం సాధించారు. రాణా ప్రతాప్‌ తోటి సైనికాధికారుల బలవంతంపై యుద్ధరంగం విడిచి వెళ్ళిపోయాడు. దాంతో మొగలు సైన్యం అతన్ని పట్టుకోలేకపోయింది.
1568లో చిత్తోర్‌గఢ్ ముట్టడి తో మేవార్ రాజ్యం లోని సారవంతమైన తూర్పు బెల్ట్‌ను మొఘల్‌ల హస్తగతమైంది. అయితే, చెట్లతో కొండలతో కూడిన మిగతా రాజ్యం సిసోడియాల నియంత్రణ లోనే ఉండిపోయింది. మేవార్ గుండా గుజరాత్‌ వెళ్ళేందుకు ఒక సుస్థిరమైన మార్గం కావాలని అక్బరు భావించాడు. 1572లో ప్రతాప్ సింగ్ రాజుగా (రాణా) పట్టాభిషిక్తుడైనప్పుడు అక్బరు, ఈ ప్రాంతం లోని అనేక ఇతర రాజపుత్ర నాయకుల మాదిరిగానే రాణాను సామంతుడిగా మారమని కోరుతూ అనేక మంది రాయబారులను పంపాడు. అయితే, ప్రతాప్ అలాంటి ఒప్పందం కుదుర్చుకోవడానికి నిరాకరించడంతో యుద్ధం అనివార్యమైంది.
యుద్ధం జరిగిన ప్రదేశం రాజస్థాన్‌లోని గోగుండా సమీపంలోని హల్దీఘాటి వద్ద నున్న ఇరుకైన కనుమ మార్గం. ఇరు సైన్యాల సంఖ్యపై విభిన్న అభిప్రాయాలున్నప్పటికీ, మొఘలు సైన్యం మేవార్ సైన్యం కంటే నాలుగు రెట్లు ఎక్కువగా ఉంటుందని నిర్ధారించారు. తొలుత మేవారీలది పైచేయిగా ఉన్నప్పటికీ, పరిస్థితి నెమ్మదిగా వారికి వ్యతిరేకంగా మారింది. రాణా ప్రతాప్ గాయపడ్డాడు. మొఘలులు యుద్ధంలో గెలిచినందున, ఝాలా మాన్ సింగ్ ఆధ్వర్యంలో కొంతమంది వ్యక్తులు రక్షక వలయంగా ఉంటూ రాణా తప్పించుకునేందుకు సహకరించారు.
హల్దీఘాటి వద్ద తిరోగమనం జరిగినప్పటికీ, గెరిల్లా యుద్ధాల ద్వారా మొఘల్‌లకు వ్యతిరేకంగా ప్రతాప్ తన ప్రతిఘటనను కొనసాగించాడు. అతని మరణం నాటికి అతని పూర్వీకుల రాజ్యాన్ని తిరిగి సాధించాడు.
నేపథ్యం
సింహాసనాన్ని అధిష్టించిన తర్వాత అక్బరు, రాజస్థాన్‌లో ప్రముఖ రాజ్యమైన మేవార్ తప్ప మిగతా రాజ్‌పుత్ర రాజ్యాలతో చాలావరకు సత్సంబంధాలను ఏర్పరచుకున్నాడు. సిసోడియా వంశానికి అధిపతి అయిన మేవార్ రాణా మొఘల్‌కు లొంగిపోవడానికి నిరాకరించాడు. దీంతో 1568లో ఉదయ్ సింగ్ II నేతృత్వంలో చిత్తోర్‌గఢ్ ముట్టడి జరిగింది. రాజ్యపు తూర్పు భాగం లోని సారవంతమైన భూభాగంలో గణనీయమైన ప్రాంతాన్ని మొఘల్‌లకు కోల్పోవడంతో ఆ యుద్ధం ముగిసింది. రాణా ప్రతాప్ తన తండ్రి తర్వాత మేవార్ సింహాసనాన్ని అధిష్టించినప్పుడు అక్బరు, అతని వద్దకు వరసగా రాయబారులను పంపాడు. రాజపుత్ర రాజును తన సామంతుడిగా అవమని వేడుకున్నాడు. దీర్ఘకాలంగా ఉన్న ఈ సమస్యను పరిష్కరించాలనే కోరికతో పాటు, మేవార్‌లోని కలప, కొండ ప్రాంతాల గుండా గుజరాత్‌ వెళ్ళేందుకు ఒక సురక్షితమైన మార్గాన్ని ఏర్పరచుకోవాలంటే ఈ ప్రాంతాన్ని తన నియంత్రణలో ఉంచుకోవాలని అక్బరు కోరుకున్నాడు.
మొదటి దూత జలాల్ ఖాన్ ఖుర్చీ. ఇతడు అక్బరు అభిమానించే సేవకుడు. అతని రాయబారం విఫలమైంది. తర్వాత అక్బరు, మొఘలుల పాలనలో ప్రభ వెలిగిపోతున్న అంబర్ (తరువాత అదే జైపూర్ అయింది)కు చెందిన మాన్ సింగ్‌ను పంపాడు. అతడు కచ్వా వంశానికి చెందిన రాజపుత్రుడు. కానీ అతను కూడా ప్రతాప్‌ని ఒప్పించడంలో విఫలమయ్యాడు. మూడవసారి అక్బరు రాజా భగవంత్ దాస్ ను పంపాడు. అతను కూడా ఒక ఒప్పందం కుదర్చడంలో విఫలమయ్యాడు. అక్బరు సమర్పించిన వస్త్రాన్ని తన కుమారుడు అమర సింగుకు ధరింపజేసి అతన్ని అక్బరు దర్బారుకు పంపేందుకు మాత్రం అంగీకరింపజేసాడు అని అబూ ఫజల్ రాసాడు. అయితే, ఈ వృత్తాంతం సరికాదు. ఎందుకంటే ఇది సమకాలీన పర్షియన్ చరిత్రలు వేటిలోనూ ధృవీకరణ కాలేదు. అబ్ద్ అల్-ఖాదిర్ బదయూని, నిజాముద్దీన్ అహ్మద్ ల రచనలలో దీన్ని పేర్కొనలేదు. ఇంకా, తుజ్క్-ఎ-జహంగిరిలో జహంగీర్, మేవార్ రాజు పెద్ద కుమారుడు సా.శ.1615 లో కుదిరిన ఒప్పందానికి ముందు ఎప్పుడూ మొఘల్ ఆస్థానాన్ని సందర్శించలేదని పేర్కొన్నాడు.
చివరిగా, తోడర్ మల్ రాయబారిగా వెళ్ళాడు. అతను కూడా ఏ ఫలితమూ లేకుండా వెనక్కి వెళ్ళాడు. దౌత్యం విఫలమవడంతో యుద్ధం అనివార్యమైంది.
మొదలు
కుంభాల్‌గఢ్‌ లోని రాతి కోటలో భద్రంగా ఉన్న రాణా ప్రతాప్, ఉదయపూర్ సమీపంలోని గోగుండా పట్టణంలో తన స్థావరాన్ని ఏర్పాటు చేసుకున్నాడు. కచ్వా వంశీకుడైన మాన్ సింగ్‌ను అతని వంశపారంపర్య విరోధులైన మేవార్ సిసోడియాలతో యుద్ధం చేయడానికి అక్బరు నియమించాడు. మాన్ సింగ్ మండల్‌ఘర్‌లో తన స్థావరాన్ని ఏర్పాటు చేసుకున్నాడు. అక్కడ తన సైన్యాన్ని సమీకరించుకుని గోగుండాకు బయలుదేరాడు. గోగుండాకు దాదాపు 14 మైళ్ళు ఉత్తరాన ఖమ్నోర్ గ్రామం ఉంది. ఈ రెండింటి మధ్య ఆరావళి పర్వత శ్రేణుల లోని "హల్దీఘాటి" అనే ఒక కనుమ ఉంది. ఆ పర్వతాల శిలలను నలిపితే, పసుపు పొడి (హల్ది) ను పోలి ఉండే ప్రకాశవంతమైన పసుపు రంగు ఇసుక వస్తుంది. మాన్ సింగ్ కదలికల గురించి తెలుసుకున్న రాణా, హల్దీఘాటి కనుమ ప్రవేశ ద్వారం వద్ద వారి కోసం వేచి ఉన్నాడు. 1576 జూన్ 18 న సూర్యోదయమైన మూడు గంటల తర్వాత యుద్ధం ప్రారంభమైంది
సైన్యం బలాలు
మేవారీ వర్గాల ప్రకారం రాణా సేనలు 20,000 మంది ఉన్నారు. మాన్ సింగ్ కు చెందిన 80,000 మంది సైన్యంతో వీరు పోటీపడ్డారు. జాదునాథ్ సర్కార్ ఈ సంఖ్యల నిష్పత్తితో ఏకీభవించినప్పటికీ, ఆ అంకెలతో ఏకీభవించలేదు. రాణా ప్రతాప్ గుర్రం చేతక్ మాన్ సింగ్ యుద్ధ ఏనుగుపైకి దూకడం వంటి అతిశయోక్తుల లాగానే ఈ అంకెలు ఉన్నాయని అతను అన్నాడు. జాదూనాథ్ సర్కార్ మొఘల్ సైన్యపు బలం 10,000 మంది ఉంటుందని అన్నాడు. సతీష్ చంద్ర అంచనా ప్రకారం మాన్ సింగ్ సైన్యంలో 5,000–10,000 మంది సైనికులున్నారు. ఇందులో మొఘలులు, రాజపుత్రులు ఉన్నారు.
యుద్ధాన్ని చూసిన అల్ బదయూని ప్రకారం, రాణా సైన్యంలో 3,000 మంది ఆశ్వికులు, పనర్వా రాజపుత్ర అధిపతి అయిన రాణా పుంజా నేతృత్వంలోని 400 మంది భిల్లు విలుకాళ్ళూ ఉన్నారు. పదాతిదళం గురించి ప్రస్తావించలేదు. మాన్ సింగ్ అంచనా ప్రకారం 10,000 మంది సైనికులున్నారు. వీరిలో 4,000 మంది అతని స్వంత కచ్వా వంశానికి చెందినవారు, 1,000 మంది ఇతర హిందూ రిజర్వ్‌లు, 5,000 మంది మొఘల్ సామ్రాజ్య సైన్యంలోని ముస్లింలు.
రెండు వైపులా యుద్ధ ఏనుగులు ఉన్నాయి, కానీ రాజ్‌పుత్‌ల వద్ద తుపాకీలేమీ లేవు. మొఘలులు చక్రాల ఫిరంగి లేదా భారీ ఆయుధాలను రంగంలోకి దించలేదు గానీ, చాలా మస్కెట్లను ఉపయోగించారు.
యుద్ధం
రాణా చేసిన దాడితో మొఘల్ సైన్యపు పార్శ్వాలు కూలిపోయాయి. యుద్ధం ప్రారంభ దశలో ఎక్కడుందో అక్కడికి మొఘల్ సైన్యం వెనక్కి తగ్గవలసి వచ్చిందని, అయితే వారు వెంటనే రాతి-తలై (తరువాత దాన్నే రక్త్ తలై అని పిలుస్తారు) అనే ప్రదేశానికి సమీపంలో చేరారని అబుల్ ఫజల్ చెప్పాడు. అబుల్ ఫజల్ ఈ ప్రదేశం ఖమ్నోర్‌కు దగ్గరగా ఉందని చెప్పగా, బదయూని మాత్రం అంతిమ యుద్ధం గోగుండలో జరిగిందని చెప్పాడు. మేవార్ సైన్యం మొఘల్‌లను అనుసరించి వారి ఎడమ, కుడి పార్శ్వాలపై దాడి చేసింది. మొఘల్ ముందు భాగం విరిగిపోయింది. మాన్ సింగ్ స్వయంగా యుద్ధంలోకి దిగాడు. అతన్ని మిహ్తార్ ఖాన్ అనుసరిస్తూ మొగలు చక్రవర్తి అదనపు సైన్యాన్ని పంపాడంటూ పుకారు పుట్టించాడు. ఇది మొఘల్ సైన్యంలో ధైర్యాన్ని పెంచింది. యుద్ధాన్ని వారికి అనుకూలంగా మార్చింది. అదే సమయంలో రాణా సైన్యంలోని అలసిపోయిన సైనికులను నిరుత్సాహపరిచింది. మేవారీ సైనికులు బలగాల రాక గురించి తెలుసుకున్న తర్వాత పెద్ద సంఖ్యలో యుద్ధ భూమిని విడిచిపెట్టడం మొదలుపెట్టారు. మేవార్ సైనికాధికారులు, అప్పటికే గాయపడిన రాణాను యుద్ధభూమిని విడిచిపెట్టి వెళ్ళేందుకు అంగీకరింపజేసారు. మాన్ సింగ్ అనే పేరున్న ఝాలా అధిపతి రాణా స్థానాన్ని తీసుకుని, అతని రాజ చిహ్నాలను ధరించాడు. దీనితో మొఘలులు అతనే రాణా అని తప్పుగా భావించారు. మాన్ సింగ్ ఝాలాను చివరికి చంపేసారు. అతని ధైర్యసాహసాల కారణంగా రాణా సురక్షితంగా వెళ్ళిపోయేందుకు తగినంత సమయం దొరికింది.
ప్రాణనష్టం
యుద్ధంలో మరణించిన వారి గురించి వేర్వేరు కథనాలు ఉన్నాయి.
రెండు పక్షాల్లోనూ రాజపుత్ర సైనికులు ఉన్నారు. యుద్ధంలో ఒక దశలో, స్వపక్ష, విపక్ష రాజ్‌పుత్రుల మధ్య తేడాను ఎలా గుర్తించాలని బదయూని అసఫ్ ఖాన్‌ను అడిగాడు. అసఫ్ ఖాన్ బదులిస్తూ, "మీకు నచ్చిన రాజపుత్రులపై కాల్చండి. ఏ పక్షాన ఉన్నవారు చచ్చినా, అది ఇస్లాంకు లాభమే." అని అన్నాడు. మధ్యయుగ భారతదేశంలో తమ ముస్లిం ప్రభువుల కోసం హిందూ సైనికులు పెద్ద సంఖ్యలో మరణించారని అంచనా వేయడానికి కె.ఎస్.లాల్ దీన్ని ఉదహరించాడు.
అనంతర పరిణామాలు
రాణా ప్రతాప్ విజయవంతంగా తప్పించుకోగలగడంతో, యుద్ధం ఇరుపక్షాల మధ్య ఉన్న ప్రతిష్టంభనను తొలగించడంలో విఫలమైంది. తదనంతరం అక్బరు, రాణాకు వ్యతిరేకంగా ఒక నిరంతర ప్రచారానికి నాయకత్వం వహించాడు. త్వరలోనే, గోగండా, ఉదయపూర్, కుంభాల్‌గఢ్ అన్నీ అతని ఆధీనంలోకి వచ్చాయి. రాణా మిత్రుల పైన, ఇతర రాజ్‌పుత్ర ముఖ్యులపైనా మొఘల్‌లు ఒత్తిడి తెచ్చి, నెమ్మదిగా తమవైపు తిప్పుకుని భౌగోళికంగా, రాజకీయంగా అతన్ని ఒంటరి చేసారు. మొఘలుల దృష్టి సా.శ. 1585 తర్వాత, సామ్రాజ్యంలోని ఇతర ప్రాంతాలపైకి మళ్లడంతో, ప్రతాప్ తన పూర్వీకుల రాజ్యాన్ని తిరిగి పొందేందుకు వీలు కల్పించింది. ఇది సమకాలీన శిలాశాసనాల ద్వారా ధృవీకరించబడింది. ఇలా రాణా ప్రతాప్ తిరిగి స్వాధీనం చేసుకున్న వాటిలో చిత్తోర్, మండల్‌ఘర్ లతో పాటు మేవార్ లోని మొత్తం 36 అవుట్‌పోస్టులు ఉన్నాయి.
మూలాలు
వర్గం:Coordinates on Wikidata వర్గం:రాజస్థాన్ చరిత్ర
ఫిలిప్ అగస్టీన్
ఫిలిప్ అగస్టీన్ భారతీయ గ్యాస్ట్రోఎంటరాలజిస్ట్, జీర్ణాశయాంతర ఎండోస్కోపీలో స్పెషలిస్ట్, కేరళలోని ఎర్నాకుళం కు చెందిన ఆసుపత్రి నిర్వాహకుడు. దక్షిణ భారతదేశంలో అతి పెద్ద మల్టీస్పెషాలిటీ ఆసుపత్రులలో ఒకటైన లేక్ షోర్ హాస్పిటల్ అండ్ రీసెర్చ్ సెంటర్ ను 2003లో స్థాపించాడు. వైద్య రంగానికి చేసిన సేవలకు భారత ప్రభుత్వం 2010లో పద్మశ్రీ పురస్కారం తో సత్కరించింది.
జీవిత చరిత్ర
ఫిలిప్ అగస్టీన్ కేరళ లోని కడుతురుతి అనే చిన్న కుగ్రామంలో జన్మించాడు. వైద్య వృత్తిని ఎంచుకుని, 1975లో ఆల్ ఇండియా ఇనిస్టిట్యూట్ ఆఫ్ మెడికల్ సైన్సెస్ నుంచి గోల్డ్ మెడల్ తో తన ఎండిని పొందాడు.
అగస్టీన్ తన వృత్తి జీవితాన్ని కూతట్టుకుళం పట్టణంలోని ఒక చిన్న క్లినిక్ లో ప్రారంభించాడు. అతను గ్యాస్ట్రోఎంటరాలజీలో ప్రత్యేకత కలిగి ఉన్నాడు, విస్కాన్సిన్ మెడికల్ కాలేజ్, మిల్వాకీ, యుఎస్ఎ, ఎప్ఫెన్డార్ఫ్ విశ్వవిద్యాలయం, హాంబర్గ్, జర్మనీ, హాస్పిటల్ ప్యూటన్, పారిస్, ఫ్రాన్స్, స్విట్జర్లాండ్ లోని బెర్న్ విశ్వవిద్యాలయం, యుఎల్ఎమ్ విశ్వవిద్యాలయం, మ్యూనిచ్, జర్మనీ వంటి ప్రపంచవ్యాప్తంగా వివిధ కేంద్రాల్లో అల్ట్రాసోనోగ్రఫీ, ఎండోస్కోపీలో అధునాతన శిక్షణ పొందాడు. కూతట్టుకుళం లో ఒక గ్యాస్ట్రోఎంటరాలజీ విభాగాన్ని స్థాపించాడు.
1996లో అగస్టీన్ వైద్యుల బృందంతో చేతులు కలిపి లేక్ షోర్ హాస్పిటల్ అండ్ రీసెర్చ్ సెంటర్ లో పనిని ప్రారంభించాడు. ఈ ఆసుపత్రిని 2003లో తెరిచారు.
అగస్టీన్ వివాహం చేసుకున్నాడు, నలుగురు పిల్లలు ఉన్నారు. ప్రస్తుతం కేరళలోని కొచ్చిలోని పలరివట్టమ్ లో నివసిస్తున్నారు.
మూలాలు
వర్గం:జీవిస్తున్న ప్రజలు వర్గం:పద్మశ్రీ పురస్కారం పొందిన కేరళ వ్యక్తులు వర్గం:మలయాళీ పౌరులు
వాలెంటైన్స్ నైట్
వాలెంటైన్స్ నైట్ 2023లో విడుదలైన తెలుగు సినిమా. స్వాన్‌ మూవీస్‌ సమర్పణలో ఫన్‌ సాగ బ్యానర్‌పై తృప్తి పాటిల్‌, సుధీర్‌ యాళంగి మహీంధర్‌ నారల నిర్మించిన ఈ సినిమాకు అనిల్‌ గోపిరెడ్డి దర్శకత్వం వహించాడు. సునీల్‌, చైతన్య రావు, లావణ్య, శ్రీకాంత్ అయ్యంగర్ ప్రధాన పాత్రల్లో నటించిన ఈ సినిమా జ‌న‌వ‌రి 26న విడుదలైంది.
కథ
అజయ్(చైతన్య రావు) రేడియో జాకీగా పనిచేస్తుంటాడు. అతడు ప్రియ (లావణ్య)తో ప్రేమలో ఉంటాడు. అయితే వీరిద్దరికీ అనుకోకుండా బ్రేకప్ అవుతుంది. అలాగే డ్రగ్ మాఫియా లీడర్ గా (శ్రీకాంత్ అయ్యంగార్) సిటీలో చెలామణి అవుతుంటారు. డ్ర‌గ్స్ వ్యాపారాన్ని అరిక‌ట్ట‌డానికి నియ‌మించ‌బ‌డిన స్పెష‌ల్ ఆఫీస‌ర్ కృష్ణ‌మోహ‌న్‌కు(సునీల్‌) డ్ర‌గ్స్ పెడ్ల‌ర్ అలీ (ముక్కు అవినాష్‌) దొర‌కుతాడు. అత‌డి ద్వారా డ్ర‌గ్స్ దందా గురించి కృష్ణ మోహ‌న్ ఏం తెలుసుకున్నాడు ? ప్రియ‌ను అజ‌య్‌ మ‌ళ్లీ క‌లుసుకున్నాడా? అనేదే మిగతా సినిమా కథ.
మూలాలు
వర్గం:2023 తెలుగు సినిమాలు
సంపూర్ణ రామాయణం (1959 సినిమా)
సంపూర్ణ రామాయణం ఎం.ఏ.వి. పిక్చర్స్ బ్యానర్‌పై కె.సోము దర్శకత్వంలో 1959లో విడుదలైన డబ్బింగ్ సినిమా. ఇదే పేరుతో 1958లో వెలువడిన తమిళ సినిమా దీనికి మూలం. ఈ సినిమాలో శివాజీ గణేశన్ తొలిసారిగా ఒక పౌరాణిక పాత్ర ధరించాడు.
పాటలు
ఈ చిత్రంలోని పాటల వివరాలు:
మూలాలు
వర్గం:డబ్బింగ్ సినిమాలు వర్గం:పౌరాణిక సినిమాలు వర్గం:రామాయణం ఆధారంగా నిర్మించబడిన సినిమాలు వర్గం:ఎన్టీఆర్‌ సినిమాలు వర్గం:నాగయ్య నటించిన సినిమాలు
దీపూర్ బీల్ సరస్సు
దీపూర్ బీల్ సరస్సు అస్సాం లోని కామరూప్ మెట్రోపాలిటన్ జిల్లా, గువహాటి నగరానికి నైరుతి దిశలో ఉంది. ఇది దిగువ అస్సాం లోని బ్రహ్మపుత్ర లోయలో గల అతిపెద్ద సరస్సు లలో ఒకటిగా పరిగణించబడుతుంది. ఇది మయన్మార్ రుతుపవనాల ప్రభావంతో అటవీ ప్రాంతంలో చిత్తడి నేలను కలిగి ఉంటుంది.
విస్తీర్ణం
ఇది గువహాటి కి నైరుతి దిశలో 13 కిలోమీటర్ల దూరంలో, జలుక్‌బరి-ఖానపారా బైపాస్‌లో,  వాయువ్య సరిహద్దులో ఉంది. జాతీయ రహదారి - 37 కు ఈశాన్య దిశలో, ఉత్తరాన అస్సాం ఇంజనీరింగ్ కళాశాల రహదారికి సరిహద్దుగా ఉంది. గువహాటి విమానాశ్రయం నుండి ఈ సరస్సు 5 కిలోమీటర్ల దూరంలో ఉంది.
భౌగోళికం
ఈ సరస్సు కు ఉత్తర, దక్షిణా న ఎత్తైన భూభాగాలతో కూడిన సరిహద్దులతో ఏర్పడిన లోయ విస్తృత U- ఆకారాన్ని కలిగి ఉంది. ఈ ఎత్తైన ప్రాంతాలు ఆర్కియన్ యుగానికి చెందిన గ్నిసెస్, స్కిస్ట్‌లతో తయారయ్యాయి.
మూలాలు
వర్గం:అసోం వర్గం:సరస్సులు వర్గం:నీటి వనరులు వర్గం:నీటి మొక్కలు
నూటొక్క జిల్లాల అందగాడు
101 జిల్లాల అందగాడు 2021లో విడుదలయిన తెలుగు సినిమా. దిల్ రాజు, క్రిష్ జాగర్లమూడి సమర్పణలో శ్రీ వెంకటేశ్వర క్రియేషన్స్, ఫస్ట్ ఫ్రేమ్ ఎంటర్‌టైన్‌మెంట్స్ బ్యానర్స్ పై శిరీష్, వై.రాజీవ్ రెడ్డి, సాయిబాబు నిర్మించిన ఈ చిత్రానికి రాచకొండ విద్యాసాగర్ దర్శకత్వం వహించాడు. అవసరాల శ్రీనివాస్, రుహానీ శర్మ  హీరో హీరోయిన్లుగా నటించిన ఈ సినిమా 2021, సెప్టెంబరు 3న విడుదలైంది.
చిత్ర నిర్మాణం
ఈ సినిమా 19 అక్టోబర్ 2019లో ప్రారంభమైంది. ఈ సినిమాకు సంబంధించి టైటిల్‌ సాంగ్ ను 2021 ఏప్రిల్ 2న, ‘101 జిల్లాల అందగాడు’ లిరికల్ సాంగ్ ను ఏప్రిల్ 5న ‘మనసా వినవా’ సాంగ్ ప్రోమోను 2021 ఏప్రిల్ 19న విడుదల చేశారు. ఈ సినిమాను 7 మే 2021న విడుదల చేయాలని నిర్మాతలు భావించారు, కానీ కోవిడ్ రెండో వేవ్ కారణంగా థియేటర్స్ మూతపడడంతో సినిమా విడుదలను వాయిదా వేశారు.
మూలాలు
వర్గం:2021 సినిమాలు వర్గం:2021 తెలుగు సినిమాలు